Na osnovu člana 43 stav 3, čl. 60 i 62 stav 4 Zakona o igrama na sreću (“Službeni list RCG”, broj 52/04 i “Službeni list CG”, br. 13/07, 61/13, 37/17, 3/23 i 125/23), Ministarstvo finansija donijelo je

**PRAVILNIK**

**O IZMJENAMA I DOPUNI PRAVILNIKA O BLIŽIM PROSTORNIM I TEHNIČKIM USLOVIMA ZA AUTOMAT KLUB I OBRASCIMA IZVJEŠTAJA O RADU I POPISU STANJA BROJČANIKA**

**Član 1**

U Pravilniku o bližim prostornim i tehničkim uslovima za automat klub i obrascima izvještaja o radu i popisu stanja brojčanika (“Službeni list RCG”, broj 10/05 i “Službeni list CG”, br. 14/13 i 50/16), u članu 2 u uvodnoj rečenici stava 1 riječi: “Ministarstvo finansija,” zamjenjuju se riječima “organ uprave nadležan za igre na sreću (u daljem tekstu: nadležni organ),”.

U tački 8 riječi: “Ministarstva finansija” zamjenjuju se riječima: “nadležnog organa”.

**Član 2**

U članu 5 stav 1 riječi: ”centralnom bazom podataka kod” zamjenjuju se riječima: “sistemom nadzora”.

**Član 3**

Član 5a mijenja se i glasi:

“Koncesionar obezbjeđuje:

1) tehničke preduslove i primjenu jedinstvenog softverskog sistema koji će biti u ON-LINE vezi i baziran na sopstvenoj centralnoj bazi podataka koja se nalazi u sjedištu koncesionara, a softverski sistem mora da omogući nesmetanu i neprekidnu evidenciju, upis u sopstvenu centralnu bazu podataka svih uplata i svih isplata, storniranja, promjene kvota i svih drugih vezanih i potrebnih događaja u realnom vremenu;

2) da ne dođe do pogrešnog ili netačnog funkcionisanja softvera na način koji bi doveo do netačnog prikazivanja podataka iz njegovog softverskog sistema;

3) zaštitu sopstvene računarske opreme od nepravilne upotrebe, antivirusnu zaštitu, promjene podataka u bazi podataka, promjene softvera, njegovog rastavljanja i ponovnog sastavljanja i drugih promjena režima rada koje bi mogle dovesti do pogrešnog ili netačnog funkcionisanja softvera;

4) vezu sa sistemom nadzora nadležnog organa koja se sastoji od jedne statičke IP adrese i odgovarajućeg internet komunikacionog linka u sjedištu priređivača, kao i brzinu internet konekcije koja treba da zadovolji slanje podataka u realnom vremenu.

Svaka promjena softverskog sistema, njegovo rastavljanje i ponovno sastavljanje ili druga promjena režima rada prijavljuje se nadležnom organu.

U slučaju prekida veze koncesionar treba da obezbijedi skladištenje podataka od trenutka prekida veze do trenutka uspostavljanja veze i da te podatke dostavi nadležnom organu bez odlaganja, nakon uspostavljanja veze.”

**Član 4**

Čl. 6b i 6c mijenjaju se i glase:

**“Član 6b**

Koncesionar, nadležnom organu, u cilju priključivanja u ON-LINE nadzor, dostavlja sljedeće podatke i dokumentaciju:

1) ugovor sa dobavljačem internet usluga u Crnoj Gori o zakupu jedne javne statičke IP adrese i odgovarajućeg komunikacionog linka u sjedištu koncesionara sa odgovarajućim garantovanim protokom podataka;

2) izjavu kojom potvrđuje da je obezbijedio prikupljanje, integritet, tačnost, sveobuhvatnost i pravovremenost prenijetih podataka iz svog softverskog sistema u nadzorni sistem.

**Član 6c**

Postupak priključenja na sistem nadzora nadležnog organa obuhvata uspješan upis podataka koji su predmet nadzora, što će biti zapisnički konstatovano od strane nadležnog organa.”

**Član 5**

U članu 9 poslije stava 1 dodaje se novi stav koji glasi:

“Elektronski oblik mjesečnog izvještaja koncesionar dostavlja nadležnom organu putem korisničkog portala.”.

**Član 6**

Prilog 1 briše se.

**Član 7**

Ovaj pravilnik stupa na snagu narednog dana od dana objavljivanja u "Službenom listu Crne Gore”.

Broj: 14-040-90  **Ministar,**

Podgorica, 31. oktobra 2024. godine **Novica Vuković**